

REPUBLIKA HRVATSKA

ŠIBENSKO-KNINSKA ŽUPANIJA



G R A D Š I B E N I K

Gradonačelnik

KLASA: 402-06/25-01/02

**URBROJ: 2182-1-01/1-25-1**

Šibenik, 17.siječnja 2025.g.

Na temelju članka 53. Statuta Grada Šibenika („Službeni glasnik Grada Šibenika“, broj 2/2021) i članka 7. Odluke o izvršavanju Proračuna Grada Šibenika za 2025. godinu (“Službeni glasnik Grada Šibenika”, broj 12/2024) Gradonačelnik Grada Šibenika raspisuje

JAVNI POZIV

za raspodjelu sredstava medijima iz Proračuna Grada Šibenika iz Programa:

1.) A100302 Radiotelevizijskih emitiranja - javni interes u informiranju

2.) A100303 Tiskovnih glasila i portala - javni interes u informiranju

1. Predmet Javnog poziva

Predmet Javnog poziva je prikupljanje prijava za financiranje programskih sadržaja elektroničkih i tiskanih medija u 2025. godini.

U smislu članka 2. Zakona o medijima („Narodne novine“, broj 59/2004, 84/2011, 81/2013, 114/2022) mediji su: novine i drugi tisak, radijski i televizijski programi, programi novinskih agencija, elektroničke publikacije, teletekst i ostali oblici dnevnog ili periodičnog objavljivanja urednički oblikovanih programskih sadržaja prijenosom zapisa, glasa, zvuka ili slike.

Pod programskim sadržajima podrazumijevaju se objave koje su izdvojene u tematske cjeline ili pojedinačno, a u kojima se:

* obrađuju teme od osobitog interesa za građane grada Šibenika s ciljem jačanja demokratskih vrijednosti te uključenosti građana u razvijanje društvene odgovornosti,
* obrađuju teme vezane uz rad predstavničkog tijela Grada Šibenika,
* promiču interesi grada Šibenika kao jedinice lokalne samouprave te se ostvaruje dostupnost informacija o projektima financiranim javnim sredstvima,
* obrađuju teme o gospodarskim aktivnostima u gradu Šibeniku,
* potiče kulturno stvaralaštvo, raznolikost i baština grada Šibenika,
* potiče razvoj obrazovanja, znanosti, umjetnosti i sporta,
* obrađuju teme od interesa za mlade i druge društvene skupine s ciljem stvaranja okruženja uključivosti te promicanje njihove dobrobiti,
* potiče zaštita prirode, okoliša i ljudskog zdravlja,
* potiče participacija građana u procesima unutar lokalne zajednice.

1. Iznos i razdoblje korištenja sredstava

Sredstva u iznosu od 20.000,00 eura planirana su u proračunskoj godini 2025. g. kroz Program radiotelevizijskih emitiranja - javni interes u informiranju, te 30.000,00 eura u istom razdoblju kroz Program za tiskovna glasila i portale - javni interes u informiranju.

1. Sadržaj i uvjeti za prijavu na Javni poziv

Prijava za dodjelu sredstava podnosi se Uredu gradonačelnika, a sadrži:

* prijavni obrazac za dodjelu sredstava iz Proračuna Grada Šibenika [(preuzmi obrazac)](https://view.officeapps.live.com/op/embed.aspx?src=https%3A%2F%2Fwww.sibenik.hr%2Fupload%2Fdokumenti%2F2025%2FPrijavni+obrazac+-+Javni+poziv+za+raspodjelu+sredstava+medijima_2025.docx),
* podaci o programskom sadržaju koji se prijavljuje na Javni poziv u kategorijama:
  1. radiotelevizijska emitiranja [(preuzmi obrazac)](https://view.officeapps.live.com/op/embed.aspx?src=https%3A%2F%2Fwww.sibenik.hr%2Fupload%2Fdokumenti%2F2025%2FObrazac+-+Javni+poziv+-+radio+i+tv+programi_2025.docx)
  2. tiskovna glasila i portali [(preuzmi obrazac)](https://view.officeapps.live.com/op/embed.aspx?src=https%3A%2F%2Fwww.sibenik.hr%2Fupload%2Fdokumenti%2F2025%2FObrazac+-+Javni+poziv+-+tiskovna+glasila+i+elektoni%C4%8Dki+mediji_2025.docx)
* ovjereni izvadak iz Upisnika pružatelja medijskih usluga, Knjige koncesija pružatelja medijskih usluga televizije i/ili radija, koji se vodi u Agenciji za elektroničke medije,
* preslik rješenja o upisu u sudski registar/ili izvadak iz sudskog registra ili drugi dokument kojim nakladnik dokazuje da ima sjedište i/ili redakciju na području grada Šibenika,
* izjavu odgovorne osobe pod materijalnom i kaznenom odgovornošću da za isti programski sadržaj nisu dodijeljena ili primljena sredstva Fonda za poticanje i pluralizam medija, sredstava Europske unije, sredstva iz državnog proračuna ili iz proračuna Grada Šibenika [(preuzmi obrazac)](https://view.officeapps.live.com/op/embed.aspx?src=https%3A%2F%2Fwww.sibenik.hr%2Fupload%2Fdokumenti%2F2025%2FObrazac+-+Izjava+-+dvostruko+financiranje_2025.docx).

IV. Kriteriji temeljem kojih će se utvrđivati prednost prijavljenog projekta/programa

|  |  |
| --- | --- |
| Kriterij | Broj bodova |
| Lokalni karakter programskog sadržaja, praćenje aktivnosti i sadržaja na području Grada Šibenika, usmjerenost na potrebe informiranja građana o pitanjima koja su od javnog interesa za lokalnu zajednicu. | 0-10 |
| Izvještavanje u skladu s profesionalnim standardima, točnost i provjerenost informacija, doprinos afirmaciji ljudskih, socijalnih, građanskih i političkih prava. | 0-10 |
| Kvaliteta, kreativnost i inovativnost u osmišljavanju programskog sadržaja, autorski pristup i količina autorskih sadržaja, oblikovanje i oprema sadržaja te jezična kompetencija. | 0-10 |
| Kvantiteta objavljivanja programskog sadržaja i pozicija predloženog programskog sadržaja (vrijeme i trajanje objave kod radijskih i tv programa te pozicija objava za portale: naslovnica, podstranica, posebna rubrika i sl.) | 0-10 |
| Doseg objava pojedinog medija (istraživanje čitanosti/gledanosti/slušanosti/pregledi sadržaja na internetu). | 0-10 |
| Ukupno | 50 |

V. Rok i način podnošenja prijava

Rok za podnošenje prijava je 10 dana od dana objave Javnog poziva na internetskoj stranici Grada Šibenika.

Prijave na Javni poziv šalju se u zatvorenoj omotnici preporučenom poštom s naznakom - Prijava na Javni poziv za raspodjelu sredstava medijima iz Proračuna Grada Šibenika – 1.) Program radiotelevizijskih emitiranja ili 2.) Program za tiskovna glasila i portale na adresu:

Grad Šibenik, Ured gradonačelnika, Trg palih branitelja Domovinskog rata 1, 22 000 Šibenik

ili se predaju u pisarnici Gradske uprave Grada Šibenika, na adresi: Trg palih branitelja Domovinskog rata 1 u Šibeniku.

Neće se razmatrati ponude koje pristignu izvan roka određenog Javnim pozivom, nepotpune ponude, ponude podnositelja koji ne zadovoljavaju kriterije Javnog poziva.

Broj i iznos dodijeljenih potpora bit će usklađen s raspoloživim proračunskim sredstvima Grada Šibenika u stavci medijske suradnje. Gradonačelnik Grada Šibenika na prijedlog Povjerenstva za raspodjelu sredstava iz Proračuna Grada Šibenika donosi Zaključak o odabiru korisnika financijskih potpora te odobrava iznose potpora.

Rezultati Javnog poziva bit će objavljeni na internetskoj stranici Grada Šibenika ([www.sibenik.hr](http://www.sibenik.hr)) u roku od pet (5) dana od donošenja Zaključka o odabiru.

Zaprimljeni prijedlozi programskih sadržaja s pratećom dokumentacijom se neće vraćati. Nakladnici kojima se odobre financijske potpore sklopit će s Gradom Šibenikom Ugovor o financiranju programskih sadržaja kojim će se regulirati međusobna prava i obveze korisnika financijskih potpora i Grada Šibenika.

GRADONAČELNIK

Željko Burić, dr.med.